Miracol medical: Un chinez a supraviețuit după ce i s-a înfipt în cap o cheie franceză de 15 centimetri.
Unui chinez de 50 de ani i s-a înfipt în cap o cheie franceză de 15 centimetri. Medicii l-au operat timp de trei ore pentru a-i scoate obiectul. Bărbatul a supraviețuit datorită oaselor craniene foarte groase.
Un chinez în vârstă de 50 de ani a supraviețuit după ce i s-a înfipt în cap o cheie franceză de 15 centimetri, relatează Daily Mail.Unealta a fost scăpată de un muncitor care instala un aer condiționat pe un bloc de 8 etaje.Medicii i-au scos victimei obiectul din cap, iar operația a durat trei ore. Bărbatul se simte bine, după toate cele întâmplate.Victima se plimba pe stradă alături de un coleg de muncă atunci când a avut loc accidentul."Instalatorul era șocat. Stătea acolo pe platformă și se uita în jos, înspre noi", a mărturisit colegul de muncă al bărbatului accidentat.Acesta a fost transportat către spital după ce colegul său a chemat o ambulanță.Sursa Foto: Pear VideoMedicii explică de ce a supraviețuit bărbatul"Pacientul era conștient atunci când l-am examinat", a spus un neurochirurg din cadrul spitalului în care a fost internat chinezul.Medicii i-au făcut o tomografie și au constat că acesta are multe oase fracturate, prin urmare situația se arăta destul de gravă.După o operație de trei ore, medicii au scos obiectul din capul pacientului, acesta aflându-se în stare stabilă. Bărbatul a rămas internat în spital."Pacientul are un trup puternic și un craniu foarte gros. Prin urmare, unealta nu a pătruns foarte adânc. Ar fi fost mult mai periculos dacă în locul lui se afla o femeie sau un copil", a explicat un doctor.